पाएं अपने शहर की ताज़ा ख़बरें और फ्री ई-पेपरडाउनलोड करें
एक्टिव मरीज 10 हजार के पार पहुंची, 24 घंटे में 9 लोगों की मौत हुई
शनिवार को 866 लोग संक्रमण से उबर कर आइसोलेशन से बाहर निकले लेकिन 1075 नए संक्रमित मिले। 24 घंटे में 9 लोगों की मौत भी हुई है। शनिवार को 3558 लोगों का सैंपल लिया गया था, जिसमें से सबसे ज्यादा 2698 सैंपल एंटीजन जांच के लिए गए, इसमें 864 लोग संक्रमित पाए गए। एक्टिव मरीजों की संख्या 10 हजार 29 हो गई है। शहर में 258 के बाद सबसे अधिक 145 संक्रमित धरमजयगढ़ में मिले हैं। धरमजयगढ़ के रूपुंगा में ही 34 संक्रमित पॉजिटिव मिले हैं। साजापाली, कापू, कटाईपाली जैसे गांवों में भी लगातार अधिक संख्या में संक्रमित मिल रहे हैं। जनपद पंचायत सीईओ आज्ञा पटेल ने बताया कि ग्रामीण इलाकों में वैवाहिक कार्यक्रमो में बड़ी संख्या में लोग शामिल हो रहे हैं।
दूसरी जगह या राज्य से आने के बाद संक्रमण फैलने जैसी बात यहां नहीं देखी गी है। इसी तरह सारंगढ़ में भी कर्री बड़े और टिमरलगा में संक्रमित मिले हैं। जिले में 1103 लोग हॉस्पिटल में इलाज करा रहे हैं। 41 लोग बिलासपुर और रायपुर में इलाज करा रहे हैं बाकी का इलाज रायगढ़ में चल रहा है। स्वास्थ्य विभाग के अनुसार शुक्रवार देर रात 3 और शनिवार को 6 लोगों की मौत की मौत की जानकारी मिली है। कोरोना से गंभीर मरीज के लिए शनिवार को रेमडेसिविर के 300 इंजेक्शन मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn